text: Η Πάτρα υποδέχεται τους πρωτοετείς φοιτητές της με πλήθος εκδηλώσεων
  Συναυλία με τους Stavento και Ήβη Αδάμου
  19 Οκτωβρίου @ 9:00 μμ – 11:00 μμ
  Συναυλία με τους Stavento και Ήβη Αδάμου στην Πλατεία Γεωργίου στην Πάτρα
  Φρέσκος αέρας εκπνέει παρέα με το εκρηκτικό σχήμα του Stavento και της Ήβης Αδάμου.
  Με urban διάθεση που συνοδεύεται από τον ξεσηκωτικό reggaeton ρυθμό και graffiti αισθητική
  εμπλουτισμένη με neon χρώμα, οι Stavento και Ήβη Αδάμου δίνουν έναν εκρηκτικό παλμό διασκέδασης.
  Welcome to UP 2024: Ανεβάζει ρυθμούς, πιάνει παλμό και φέρνει «Υπόγεια Ρεύματα» στο Campus- Το πρόγραμμα
  “To Welcome to UP 2024, το μεγάλο Φεστιβάλ Υποδοχής Πρωτοετών Φοιτητών Πανεπιστημίου της Πάτρας, επιστρέφει για τρίτη χρονιά με πλήθος εκδηλώσεων, οι οποίες απλώνονται σε πέντε ημέρες γεμάτες μοναδικές εμπειρίες και σε τρεις πόλεις την Πάτρα, το Αγρίνιο και το Μεσολόγγι)”, δήλωσε στην ΕΡΤ3 η Λένα Αλμπάνη, Αντιπρύτανης του Πανεπιστημίου της Πάτρας.
  “Το πενθήμερο πρόγραμμα εκδηλώσεων εκτός από τα περίπτερα, τις επαφές με ομάδες και δομές του Πανεπιστημίου, τη συνάντηση με επιτυχημένους αποφοίτους, τις ξεναγήσεις σε εμβληματικά σημεία, τους περιπάτους σε μνημεία και τόπους ενδιαφέροντος, και τη γνωριμία με τους χώρους και τους ανθρώπους του ΑΕΙ και της πόλης, περιλαμβάνει επίσης συνέδρια, παραστάσεις, πολυθεάματα, αστρονομική παρατήρηση, δράσεις, όπως το Taste the City και το Magic Patras Bus Tour, δηλαδή ξεναγήσεις με ανοικτά λεωφορεία, αλλά και κινηματογραφικές προβολές σε συνεργασία με το Φεστιβάλ Ταινιών Μικρού Μήκους Δράμας και προσφορές από τον Εμπορικό Σύλλογο της Πάτρας για τους πρωτοετείς φοιτητές”, πρόσθεσε.
  “Οι εκδηλώσεις κορυφώνονται με τις συναυλίες γνωστών καλλιτεχνών όπως Νίκος Πορτοκάλογλου, Stavento & Ήβη Αδάμου, «Υπόγεια Ρεύματα», Ευρυδίκη & Μύρωνας Στρατής, Μαρία Παπαγεωργίου, Συνεπιβάτες, ΤechDreamers, αλλά και η Χορωδία Allegro, η Χορωδία Πανεπιστημίου Πατρών και η Ομάδα Ακορντέον”, κατέληξε η κα Αλμπάνη.
  Τo Welcome to UP διοργανώνεται από το Πανεπιστήμιο Πατρών σε συνδιοργάνωση με την Περιφέρεια Δυτικής Ελλάδας και το Επιμελητήριο Αχαΐας, σε συνεργασία με τους Δήμους Πατρέων, Αγρινίου και Μεσολογγίου και με την χρηματοδότηση του Υπουργείου Πολιτισμού.
  Οι απόψεις που εκφράζονται στα σχόλια των άρθρων δεν απηχούν κατ’ ανάγκη τις απόψεις της ιστοσελίδας μας, το οποίο ως εκ τούτου δεν φέρει καμία ευθύνη. Για τα άρθρα που αναδημοσιεύονται εδώ με πηγή, ουδεμία ευθύνη εκ του νόμου φέρουμε καθώς απηχούν αποκλειστικά τις απόψεις των συντακτών τους και δεν δεσμεύουν καθ’ οιονδήποτε τρόπο την ιστοσελίδα.